১৯৭৩-৭৪ মৌসুম থেকে ১৯৮২-৮৩ মৌসুম পর্যন্ত ইয়ান ডেভিসের প্রথম-শ্রেণীর খেলোয়াড়ী জীবন চলমান ছিল। নভেম্বর, ১৯৭৩ সালে নিউ সাউথ ওয়েলসের পক্ষে শেফিল্ড শিল্ডে অভিষেক ঘটে ইয়ান ডেভিসের। ওয়াকা গ্রাউন্ডে ওয়েস্টার্ন অস্ট্রেলিয়ার বিপক্ষে অনুষ্ঠিত ঐ খেলায় ছয় নম্বরে ব্যাটিংয়ে নেমে ২৭ ও ২৫ রান তুলেছিলেন। পরের খেলায় সাউথ অস্ট্রেলিয়ার বিপক্ষে প্রথম ইনিংসে ৮৬ রান তুলেন।

১৮ জানুয়ারি, ১৯৭৪ তারিখে ভিক্টোরিয়ার বিপক্ষে প্রথম-শ্রেণীর ক্রিকেটে প্রথম সেঞ্চুরির সন্ধান পান ইয়ান ডেভিস। অস্ট্রেলিয়ার ভবিষ্যতের বোলার রে ব্রাইট ও সাবেক আন্তর্জাতিক বোলার অ্যালেন থমসনের বোলিং আক্রমণ মোকাবেলা করে ১০৯ রানে অপরাজিত থাকেন তিনি। ৭টি শেফিল্ড শিল্ডের খেলায় অংশ নিয়ে ১২ ইনিংসে ৫২.৯০ গড়ে রান তুলে ঐ মৌসুমে এনএসডব্লিউ’র ব্যাটিং গড়ে শীর্ষস্থানে ছিলেন। তবে অপরাজিত ১০৯ রানের একমাত্র সেঞ্চুরিসহ পাঁচটি অর্ধ-শতরানের ইনিংস খেলেন। শিল্ডের ব্যাটিং গড়ে গ্রেগ চ্যাপেলের ১৩ ইনিংসে সংগৃহীত ৯২.০৯ রান গড়ে শীর্ষস্থানে অধিষ্ঠিতকালে তিনি ষষ্ঠ স্থানে অবস্থান করেছিলেন।

জাতীয় দলে প্রত্যাখ্যান
শৈশবকাল
জাতীয় দলে প্রত্যাবর্তন
প্রথম-শ্রেণীর ক্রিকেট